[{"text_idx": "#000000", "text": "Po\u0303hi ka\u0308es: Toom toetab Europarlamendis Venemaa okupatsioonivo\u0303imude va\u0308ljaantavaid ausweis\u2019se ja seega legitimiseerib okupatsiooni"}, {"text_idx": "#000001", "text": "Keskerakonna aseesimees ja eurosaadik Yana Toom on asunud toetama Venemaa okupatsioonivo\u0303imude poolt ukrainlastele va\u0308gisi pealesurutavaid passe, mis on hitlerliku Saksamaa poolt kunagi okupeeritud territooriumide elanikele jagatud ausweis\u2019ide analoogid."}, {"text_idx": "#000002", "text": "Eile, kui vene raketid tapsid ja\u0308rjekordse su\u0308lelapse Ukraina su\u0308nnitusmajas, ja\u0308i Toom Europarlamendis selliste tegude suhtes erapooletuks ja ei toetanud Venemaa tunnistamist terrorismi toetajaks, ja\u0308a\u0308des teatud mo\u0303ttes inimsusevastaste kuritegude sallijaks."}, {"text_idx": "#000003", "text": "Ta nimetas sealjuures Europarlamendi resolutsiooni \u201eso\u0303imuks, mil pole o\u0303iguslikke tagaja\u0308rgi\u201c."}, {"text_idx": "#000004", "text": "Ta\u0308na teatas aga Toom ERR-i vene eetris ja oma venekeelsel internetileheku\u0308ljel, et ha\u0308a\u0308letab ta\u0308na vastu regulatsioonile, mis tunnistaks Venemaa poolt okupeeritud territooriumidel va\u0308lja antud passid mittekehtivateks Euroopa Liidu territooriumil. Oma vastuseisu po\u0303hjendas ta inimlikkuse kaalutlustega."}, {"text_idx": "#000006", "text": "Vaikivad ka teised poliitikud ja peavoolumeedia."}]